འཁོར་ལོའི་དབུས་སུ་བྲིས་པའི་བྱ་སྦྲུལ་ཕག་གསུམ་གྱིས་འདོད་ཆགས་དང་ཞེ་སྡང་གཏི་མུག་གསུམ་མཚོན།ཕག་གིས་གཏི་མུག་མཚོན་ཏེ།ཕག་ནི་གཏི་མུག་གི་དབང་གིས་གཙང་བཙོག་གི་རིགས་ལ་ཧ་ཅང་བླུན་པོ་ཡིན་པ་བཞིན།གཏི་མུག་མ་རིག་པའང་རང་ཡུལ་ལ་རྨོངས་པ་དང་དེ་ཁོ་ན་ཉིད་ལ་རྨོངས་པས་དེ་ལྟར་དུ་མཚོན་པའོ།བྱ་ཡིས་འདོད་ཆགས་མཚོན་ཏེ།བྱ་ནི་འདོད་ཆགས་ཤིན་ཏུ་ཆེ་བ་དང་ངོམས་པ་མེད་པར་འདོད་པ་མང་དུ་སྤྱོད་པས་དེ་ལྟར་དུ་བཞག་པའོ།སྦྲུལ་གྱིས་ཞེ་སྡང་མཚོན་ཏེ།སྦྲུལ་གྱིས་རང་ལ་གནོད་པ་ཅུང་ཙམ་བྱས་ན་མི་བཟོད་པར་སེམས་ཅན་གྱི་ཚེ་སྲོག་འཇོམས་པ་སོགས་བྱེད་པས་དེ་ལྟར་དུ་བཞགབྱ་དང་སྦྲུལ་གཉིས་ཀྱི་རྔ་མ་ཕག་གིས་ཟ་བ་ནི་སེམས་ཅན་འཁོར་བ་འཆིང་བྱེད་ཀྱི་རྒྱུ་ནི་དུག་སུམ་ཡིན་ལ།དུག་གསུམ་ལས་ཀྱངའཁོར་བའི་རྩ་བ་ནི་མ་རིག་པའམ་གཏི་མུག་ཡིན་པས་དེ་ལྟར་དུ་མཚོན་པའོ།